रसोई गैस सिलेंडर अब 819 रुपए में मिलेगा
बिलासपुर | रसोई गैस की कीमतों में फिर से बढ़ोतरी हुई है। बढ़ी हुई दरें मंगलवार आधी रात से लागू हो गई हैं। गैस एजेंसी संचालक विजयकृष्ण अग्रवाल ने बताया कि प्रति सिलेंडर 85 रुपए की मूल्यवृद्धि के बाद अब इसकी कीमत 819 रुपए हो गई है। वहीं कॉमर्शियल सिलेंडर का रेट 1300 से बढ़कर 1438 रुपए हो गया है। गैस कंपनियों ने घरेलू सिलेंडर की दरें सितंबर 2016 में 549.50 रुपए अक्टूबर 2016 में 610.50 रुपए दिसंबर में 666.50 रुपए और जनवरी 2017 में 665.50 रुपए निर्धारित की थी। इसके बाद अब इसे 734 रुपए किया गया था।
hin_Deva hin_Deva